ประกาศกระทรวงสาธารณสุขเรื่องหลักเกณฑ์ วิธีการ และเงื่อนไขการเปรียบเทียบของคณะกรรมการเปรียบเทียบและเจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายพ.ศ.๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไขการเปรียบเทียบของคณะกรรมการเปรียบเทียบ และเจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายเพื่อให้กระบวนการเปรียบเทียบมีแนวทางปฏิบัติที่มีมาตรฐานเดียวกันอาศัยอำนาจตามความในมาตรา ๘๕วรรคสี่ แห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓) พ.ศ. ๒๕๖๐ รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุขจึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการเปรียบเทียบของคณะกรรมการเปรียบเทียบและเจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายพ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ความผิด หมายความว่าความผิดตามกฎหมายว่าด้วยการสาธารณสุขผู้ต้องหาหมายความว่า บุคคลผู้ถูกกล่าวหาว่าได้กระทำความผิดตามกฎหมายว่าด้วยการสาธารณสุขและให้หมายความรวมถึงกรรมการผู้จัดการหรือบุคคลใดซึ่งรับผิดชอบในการดำเนินงานของนิติบุคคลด้วยผู้ซึ่งเจ้าพนักงานท้องถิ่นมอบหมายหมายความว่าผู้ที่ได้รับมอบหมายจากคณะกรรมการเปรียบเทียบหรือผู้ที่ได้รับมอบหมายจากเจ้าพนักงานท้องถิ่นมีอำนาจเปรียบเทียบตามกฎหมายว่าด้วยการสาธารณสุขคณะกรรมการเปรียบเทียบหมายความว่า คณะกรรมการเปรียบเทียบตามมาตรา ๘๕ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓) พ.ศ. ๒๕๖๐ผู้มีอำนาจเปรียบเทียบ หมายความว่า(๑)คณะกรรมการเปรียบเทียบในเขตกรุงเทพมหานคร ประกอบด้วย ผู้แทนกรุงเทพมหานครผู้แทนสำนักงานตำรวจแห่งชาติ และผู้แทนสำนักงานอัยการสูงสุดเป็นกรรมการข้าราชการในสังกัดกรุงเทพมหานครที่ผู้ว่าราชการกรุงเทพมหานครแต่งตั้งเป็นเลขานุการและผู้ช่วยเลขานุการอีกไม่เกินสองคน(๒)คณะกรรมการเปรียบเทียบในเขตจังหวัดอื่น ประกอบด้วย ผู้ว่าราชการจังหวัดอัยการจังหวัดและผู้บังคับการตำรวจภูธรจังหวัดเป็นกรรมการและให้นายแพทย์สาธารณสุขจังหวัดเป็นเลขานุการและข้าราชการในสังกัดสำนักงานสาธารณสุขจังหวัดที่นายแพทย์สาธารณสุขจังหวัดแต่งตั้งเป็นผู้ช่วยเลขานุการอีกไม่เกินสองคน(๓)เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมาย สำหรับความผิดที่มีโทษปรับสถานเดียวหรือเป็นความผิดที่มีโทษจำคุกไม่เกินสามเดือนหรือปรับไม่เกินสองหมื่นห้าพันบาทหรือทั้งจำทั้งปรับข้อ ๔ ให้เลขานุการมีหน้าที่ในการรับเรื่องจากเจ้าพนักงานท้องถิ่นและจัดส่งให้คณะกรรมการเปรียบเทียบติดตามและแจ้งผลการพิจารณาดำเนินการของคณะกรรมการเปรียบเทียบแก่เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายข้อ ๕ เมื่อคณะกรรมการเปรียบเทียบได้รับเรื่องขอให้พิจารณาเปรียบเทียบจากเจ้าพนักงานท้องถิ่นแล้วให้พิจารณาเปรียบเทียบให้แล้วเสร็จโดยไม่ชักช้าข้อ ๖ การพิจารณาเปรียบเทียบให้คณะกรรมการเปรียบเทียบพิจารณาจากพยานหลักฐานดังต่อไปนี้(๑)รายงานการตรวจสอบข้อเท็จจริง(๒)บันทึกการจับ (ถ้ามี)(๓)บันทึกคำให้การของผู้ต้องหา(๔)พยานหลักฐานอื่นที่เกี่ยวข้องข้อ ๗ถ้าคณะกรรมการเปรียบเทียบเห็นว่าผู้กระทำความผิดไม่ควรถูกฟ้องร้องให้ทำการเปรียบเทียบตามแบบเปรียบเทียบ(ปท. ๑) และให้เลขานุการแจ้งผู้ต้องหาเพื่อเปรียบเทียบปรับและเมื่อผู้ต้องหาเสียค่าปรับแล้ว ให้ออกใบรับเงินค่าปรับไว้เป็นหลักฐานและนำเงินค่าปรับส่งเป็นรายได้ของราชการส่วนท้องถิ่นตามมาตรา ๖๔แห่งพระราชบัญญัติการสาธารณสุข พ.ศ. ๒๕๓๕หากผู้ต้องหาไม่ยินยอมเสียค่าปรับภายในกำหนด ๓๐วันนับแต่วันที่ได้รับทราบการเปรียบเทียบให้ฝ่ายเลขานุการแจ้งเจ้าพนักงานท้องถิ่นให้ดำเนินการแจ้งความร้องทุกข์ต่อพนักงานสอบสวนต่อไปข้อ ๘ กรณีที่มีของกลางที่มีไว้เป็นความผิดหรือที่ใช้ในการกระทำความผิดหรือมีไว้เพื่อใช้กระทำความผิดจะดำเนินการเปรียบเทียบได้ผู้ต้องหาต้องยินยอมให้ริบหรือให้ตกเป็นของแผ่นดินหากผู้ต้องหาไม่ยินยอมให้ดำเนินคดีต่อไปกรณีที่มีของกลางที่มีไว้ไม่เป็นความผิดหรือไม่ใช้กระทำความผิดหรือมีไว้เพื่อไม่ได้ใช้กระทำความผิดเมื่อดำเนินการเปรียบเทียบเสร็จแล้วให้คืนของกลางให้แก่เจ้าของหรือผู้ครอบครองข้อ ๙ในกรณีที่เจ้าของหรือผู้ครอบครองอาคารต้องระวางโทษปรับตามมาตรา ๗๕ และผู้ดำเนินกิจการที่ต้องระวางโทษปรับตามมาตรา๘๐และผู้รับใบอนุญาตผู้ใดดำเนินกิจการในระหว่างถูกสั่งพักใช้ใบอนุญาตที่ต้องระวางโทษปรับตามมาตรา๘๔ ให้คณะกรรมการเปรียบเทียบดำเนินการปรับด้วยการดำเนินการเปรียบเทียบตามวรรคหนึ่งให้ดำเนินการปรับผู้ต้องหาเป็นรายวันด้วยข้อ ๑๐ ในการแจ้งความร้องทุกข์ต่อพนักงานสอบสวนตามแบบหนังสือร้องทุกข์(ปท. ๒)และให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายขอคัดบันทึกประจำวันของพนักงานสอบสวนไว้เป็นหลักฐานและใช้ในการดำเนินคดีต่อไปข้อ ๑๑ เมื่อได้ทำการเปรียบเทียบปรับผู้ต้องหาแล้วหรือดำเนินคดีทางศาลถึงที่สุดแล้วให้ผู้ซึ่งเจ้าพนักงานท้องถิ่นมอบหมายบันทึกประวัติผู้ต้องหาลงในแบบประวัติผู้ต้องหา(ปท. ๓)เมื่อผู้ต้องหาได้ชำระเงินค่าปรับตามจำนวนที่เปรียบเทียบแล้วให้ถือว่าคดีเลิกกันตามบทบัญญัติแห่งประมวลกฎหมายวิธีพิจารณาความอาญาข้อ ๑๒ กรณีคณะกรรมการเปรียบเทียบมอบหมายให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายให้ดำเนินการเปรียบเทียบสำหรับความผิดที่มีโทษปรับสถานเดียวหรือเป็นความผิดที่มีโทษจำคุกไม่เกินสามเดือนหรือปรับไม่เกินสองหมื่นห้าพันบาทหรือทั้งจำทั้งปรับให้นำข้อ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ และข้อ ๑๑ มาใช้บังคับโดยอนุโลมประกาศณ วันที่ ๘ กุมภาพันธ์ พ.ศ. ๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. แบบเปรียบเทียบกำหนดค่าปรับ(ปท. ๑)๒. หนังสือร้องทุกข์ของเจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมาย(ปท. ๒)๓. แบบประวัติผู้ต้องหา (ปท. ๓)(ดูข้อมูลจากภาพกฎหมาย) พิมพ์มาดา/จัดทำ๑๗เมษายน ๒๕๖๑นุสรา/ตรวจ๑๗เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๑ ง/หน้า ๙/๒๖ มีนาคม ๒๕๖๑